CELEX: C2006/048/28
Language: hu
Date: 2006-02-25 00:00:00
Title: C-425/05. sz. ügy: Az Európai Közösségek Bizottsága által Írország ellen  2005. november 29-én  benyújtott kereset

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/15
            
         Az Európai Közösségek Bizottsága által Írország ellen 2005. november 29-én benyújtott kereset
   (C-425/05. sz. ügy)
   (2006/C 48/28)
   Az eljárás nyelve: angol
   Az Európai Közösségek Bizottsága (képviseli: Ulrich Wölker és Michael Shotter, a Jogi Szolgálat tagja) 2005. november 29-én keresetet nyújtott be az Európai Közösségek Bíróságához Írország ellen.
   A felperes keresetében azt kéri, hogy a Bíróság:
   
               1)
            
            
               állapítsa meg, hogy mivel nem adott tájékoztatást a 2000. június 29-i 2037/2000/EK európai parlamenti és tanácsi rendelet (1) 4. cikke (2) bekezdésének (iii) pontjában szereplő metilbromidról, 4. cikke (4) bekezdésének (iv) pontjában és 5. cikkének (3) bekezdésében szereplő halonokról, és 20. cikkének (3) bekezdése alapján a szabályozott anyagok behozatalánál folytatott szúrópróbaszerű ellenőrzések eredményéről, Írország ezzel megsértette a 4. cikke (2) bekezdésének (iii) pontjából, 4. cikke (4) bekezdésének (iv) pontjából, 5. cikkének (3) bekezdéséből és 20. cikkének (3) bekezdéséből eredő kötelezettségeit.
            
         
               2)
            
            
               kötelezze Írországot a költségek viselésére.
            
         Jogalapok és fontosabb érvek:
   A rendelet 4. cikke (2) bekezdésének (iii) pontja, 4. cikke (4) bekezdésének (iv) pontja, 5. cikkének (3) bekezdése és 20. cikkének (3) bekezdése alapján a Bizottságot tájékoztatni kell a rendelettel szabályozott fő kérdésekkel kapcsolatban. Ezeknek az adatoknak – ti. a metilbromidra és a halonokra vonatkozó éves adatok, valamint a szabályozott anyagok behozatala szúrópróbaszerű ellenőrzésének ütemterve és eredménye – a közlése alapvető fontosságú a rendelet által meghatározott célok eléréséhez, és az ózonréteg védelméről szóló bécsi egyezmény, valamint az ózonréteget lebontó anyagokról szóló montreali jegyzőkönyv végrehajtásához, amelyeknek a Közösség a 88/540/EGK tanácsi irányelv (2) alapján részese.
   Írország mindezidáig nem tájékoztatta a Bizottságot a rendelet említett cikkei alapján szükséges adatokról.
   
      (1)  Az ózonréteget lebontó anyagokról szóló, 2000. június 29-i 2037/2000/EK európai parlamenti és tanácsi rendelet (HL L 244., 2000.9.29.,1-24. o.; magyar nyelvű különkiadás 15. fejezet, 5. kötet, 190. o.)
   
      (2)  HL L 297., 1988.10.31., 8. o.